**Urheilumuseon projekti**

# **Historiaa**

Koripallo on yksi maailman suosituimmista urheilulajeista ja sillä on viikoittain kymmeniä miljoonia katsojia ympäri maailman. Samalla sen ympärillä on legendoja niin Magic Johnsonista, Air Jordanista ja muista mutta ehkäpä itsepäisin legenda on koriksen alusta ja siitä, että se kehittyi Etelä-Amerikan intiaanien uhrimenoista.

Oikeasti koris syntyi 1800-luvun lopulla USAn New Englandissa. Paikkana oli Springfieldin School for Christian Workers, nykyinen Springfield College. Koris, kuten lentopallo, ovat namikan, siis NMKYn, kehittämiä pelejä sisätiloihin. Täällä James A. Naismith sai tehtäväkseen kehittää sisätiloihin sopivan joukkuepelin ja pian koris oli syntynyt. Futis ja muut eivät oikein toimineet sisätiloissa, ainakaan ilman sairaalaa naapurissa.

Persikkakori, lankunpätkä ja futis olivat ensimmäiset pelivälineet ja Naismithin oma 18-henkinen luokka koekaniineina. Sääntöjä muutettiin koko ajan ja koris taitaakin olla säännöiltään dynaamisin peli koskaan.

# **Suomi**

Suomeen koriksen toi Berliinin Olympiakisat sekä Vilho Nuoreva ja Nils Fabricius olivat johtavina voimina sen järjestäytymiseen. Sitä ennen Suomessa Namika-liike oli jo tuonut pelin tavallaan Suomeen, mutta sitä pelailtiin siellä sun täällä ja säännöt olivat enemmän tai vähemmän Suomalaiset väännökset. Toisaalta tätä jatkui vuoden 1939 jälkeenkin, koska palloja ja muita välineitä oli vaikeasti saatavilla, kenttiä huonosti ja vaikka Tanskassa koripallokisoissa käytiinkin ei sielläkään ollut sääntöjä saatavana. Siltikin vaikeuksien kautta päästiin voittoon ja suuri koripallosota saattoi lähteä käyntiin.

# **Koripallosota**

Suomi on liittojen maa ja pesäpallo on aina ollut Suomen kansallispeli. Tuolloin pesäpalloliitto vastusti Suomen koripalloliiton perustamista ja sota syttyi näiden kahden välille. Tätä sotaa käytiin sen ajan mediassa, kokouksissa ja jopa oikeustoimiakin harkittiin. Tällöin FIBAn silloinen johtaja teki taktisen liikkeen. FIBA, kansainvälinen koripalloliitto, kehotti kahta osapuolta lähettämään Euroopan mestaruuskisoihin yhteisen joukkueen. Koripalloliitto kieltäytyi, koska ei ollut järkeä lähteä mokaan. Eihän Suomessa harrastus vielä ollut kovin suurta ja kunnollisia kotimaisia kisojakaan ei ollut. Pesäpalloliitto otti syötin ja lähetti joukkueen kisoihin Kaunasiin ja tuloksena oli totaalinen häviö. Liitto poistui takavasemmalle ja 1939 Koripalloliitosta tuli FIBAn jäsen ja sen paikka Suomessa vakaantui.

# **Sota**

Jos itsenäistymisen ajan jälkeinen koripallotoiminta oli vaikeaa Suomessa, niin nyt sodan aikana se vasta vaikea olikin. Silti koripallo oli juurikin se urheilulaji, jota oli helppo harrastaa maastossa, sodan aikana. Pallo, pari koria… Ja kenttänä jonkinlainen kova alusta, toisaalta nurmikkokin toimi jotenkuten alustana. Huolto-ongelmien takia kuitenkin pelivälineet, varsinkin pallot, tuppasivat levitä käsiin ja sama ongelma jatkui vielä sotienkin jälkeen. Kaveri heittää sinulle pallon, mutta käsiisi saatkin nahkahanskan. Toisaalta ainahan Suomessa eteenpäin on sisulla menty.

# **Nousu**

Koris on ollut Suomessa aina hyvässä nousussa ja olemmekin pärjänneetkin hyvin siinä jopa kansainvälisellä tasolla. Seuratoiminta on ollut kattavaa niin junioreista aikuisiin. Kun Suomi alkoi 70-luvulla kansainvälistymään tuli meille ensimmäiset ”Ameriikan vahvistukset” kaudella 1972-73 ja sitä kautta saatiin peliin lisää vauhtia, näyttävyyttä ja puhtia junioritoimintaankin.

# **Naiset**

Entäs naiset sitten? Unohtuneet, vain alaviitteenä olevat tytöt pelissä? Itseasiassa ei todellakaan. Kun koris teki tuloaan Suomeen olivat tytöt pelailleet sitä jo pitkään Suomessa. Tämä oli tavallaan tuona aikana isokin ongelma, koska koris nähtiin tyttöjen näpertelynä ja poikia ja miehiä kehotettiin miehistymään ja pelaamaan jalkapalloa. Vaikka miesten koris viekin paljon enemmän palstatilaa, niin naisten koripallo on ollut Suomessa aina vahva ja menestyvä laji siinä missä miestenkin versio.